за превозни средства от категории M2 и M3
 Фигура 2а: излизане навън на задния край при завиване (несъчленени превозни средства)
 R = 12,5 m
 r = 5,3 m
 Umax ≤ 60 cm
 Фигура 2б: излизане навън на задния край при завиване (съчленени превозни средства)
 R = 12,5 m
 r = 5,3 m
 Umax ≤ 60 cm
 Фигура 3: Метод на навлизането за превозни средства от категории N2 и N3
 Раздел И
 Изпитване на сблъсък на аеродинамичните устройства и оборудване
 1.
 Условия за изпитването на аеродинамични устройства и оборудване
 1.1.
 По искане на производителя изпитването се извършва върху едно от следните:
 1.1.1.
 върху превозно средство от типа, за който са предназначени аеродинамичните устройства и оборудване;
 1.1.2.
 върху част от каросерията на превозно средство от типа, за който са предназначени аеродинамичните устройства и оборудване; тази част трябва да е представителна за въпросния тип(ове) превозно средство;
 1.1.3.
 върху твърда стена.
 1.2.
 Когато изпитването се извършва, както е посочено в точки 1.1.2. и 1.1.3., частите, използвани за свързване на аеродинамичните устройства и оборудване към част на каросерията на превозното средство или към твърда стена, трябва да са еквивалентни на тези, които се използват за закрепване на аеродинамичните устройства и оборудване при монтирането им на превозното средство. Всяко устройство се придружава от инструкции за монтаж и експлоатация, които дават достатъчно информация на съответното компетентно лице да го монтира правилно.
 1.3.
 По искане на производителя процедурата на изпитване, описана в точка 1.5., може да се извърши чрез компютърна симулация съгласно приложение VIII към Регламент (ЕС) 2018/858.
 Математическият модел се валидира, само ако е сравним с условията на физическото изпитване. За тази цел се провежда физическо изпитване, за да се сравнят получените резултати от математическия модел с резултатите от физическото изпитване. Съпоставимостта на резултатите от изпитванията трябва да бъде доказана. Производителят изготвя протокол от валидирането.
 Всяка промяна в математическия модел или в софтуера, от която има вероятност протоколът от валидирането да стане невалиден, налага ново валидиране в съответствие с предходния параграф.
 1.4.
 Условия за извършване на изпитванията или симулациите.
 1.4.1.
 Превозното средство трябва да бъде в положение на покой върху хоризонтална, равна, твърда и гладка повърхност.
 1.4.2.
 Предните колела трябва да бъдат в положение право напред.
 1.4.3.
 Налягането на гумите следва да е препоръчаното от производителя на превозното средство.
 1.4.4.
 Превозното средство трябва да е без товар.
 1.4.5.
 Ако е необходимо, за да се постигне необходимата сила при изпитването, изисквана в точка 1.5.1.2., превозното средство може да бъде обездвижено по какъвто и да е метод. Този метод се посочва от производителя на превозното средства.
 1.4.6.
 Превозни средства, оборудвани с хидропневматично, хидравлично или пневматично окачване или с устройство за автоматично регулиране на височината в зависимост от натоварването, се изпитват при предвидените от производителя нормални условия на работа на окачването или устройството.
 1.5.
 Процедура на изпитването
 1.5.1.
 Изпитванията се извършват, за да се провери, че аеродинамичните устройства и оборудване осигуряват определена степен на деформация вследствие на силите, приложени успоредно на надлъжната ос на превозното средство, както е посочено в точка 1.6.1. Другата възможност е устройството да се сгъне или